Rolf Jerving

Rolf Ingemann Jerving (født 25. september 1922 i Lærdal, død 14. januar 1982 i Berlin) var en norsk diplomat og ambassadør.Jerving, Rolf i Hvem er Hvem, 1973.Dødsdato fra gravferdsetaten i Oslo .

Han var sønn av overlege Rolf Ingemann Christophersen (1895–1982) og Bergljot Brekke (1893–1966).  Faren hadde kommet til Lærdal det året Rolf Ingemann ble født og bygde opp det nye Lærdal sjukehus, et virke broren Per Jerving (1928–1980) videreførte.Minnesmerket over mannen som bygde Lærdal sjukehus  fra Sffarkiv.no Han tok examen artium 1940 og ble arrestert i november 1943 av den tyske okkupasjonsmakten og sendt til konsentrasjonsleiren Buchenwald i januar 1944.Folk frå Lærdal i tysk fangenskap - Allkunne, levande leksikon. Han kom hjem med de hvite bussene i april 1945. Buchenwaldforeningen - KZ Buchenwald beretninger

Han tok juridisk embetseksamen cand.jur. i 1947 og en Master of Business Administration (MBA) ved University of Pennsylvania i Philadelphia i 1948. Etter en kort tid i det private næringsliv og i Handelsdepartementet begynte han i Utenriksdepartementet i 1949.

Han ble syk under en utflukt som østtyske myndigheter hadde arrangert for utenlandske diplomaterAmbassadør Jerving død i Aftenposten den 16. januar 1982 og døde i januar 1982, få måneder før faren.

Rolf Jerving var kommandør av Forbundsrepublikken Tysklands fortjenstorden.

 Posteringer 
 1949 sekretær i Handelsdepartementet
 1949–1953 sekretær i UD
 1954–1957 kontorsjef ved UDs pressetjeneste, fungerende direktør fra 1956
 1958–1962 presseråd ved Norges ambassade i London
 1962–1964 presseråd ved Norges ambassade i Washington
 1964–1967 konsul i New York City
 1967–1971 byråsjef i UD
 1971–1973 ambassadør til Indonesia
 1974–1976 ekspedisjonssjef i UDs presse- og kulturavdeling.Jerving følger etter Tim Greve i VG den 30. november 1973.
 1976–1981 ambassadør til Ungarn
 1981-1982 ambassadør til DDR (Øst-Tyskland)

 Referanser 

Kategori:Norges ambassadører til Indonesia
Kategori:Norges ambassadører til Ungarn
Kategori:Norges ambassadører til Øst-Tyskland
Kategori:Personer fra Lærdal kommune